เสน่ห์ โกมารชุน

เสน่ห์ โกมารชุน (14 กันยายน พ.ศ. 2466 – 4 กันยายน พ.ศ. 2514) อดีตนักร้อง นักแสดง นักพากย์ และผู้กำกับภาพยนตร์ชาวไทย

ประวัติ
 ภูมิหลัง 
เสน่ห์ โกมารชุน เกิดที่ย่านตลาดพลู ฝั่งธนบุรี เป็นบุตรของนายสำเนียง โกมารชุนกับหม่อมหลวงเตาะ โกมารชุน (มนตรีกุล)ราชสกุลมนตรีกุล (ปฐมบรมราชวงศ์)  มีพี่น้อง 5 คน คือ

เสนาะ โกมารชุน
สนอง โกมารชุน
เสนอ โกมารชุน สมรสกับจุรี โอศิริ มีบุตรชาย คือ นพพล โกมารชุน
เสน่ห์ โกมารชุน
ลักษณะ โกมารชุน (ผู้หญิงคนเดียว)

 เข้าสู่วงการ 
เสน่ห์ โกมารชุน เริ่มเข้าสู่วงการหลังจากสำเร็จการศึกษาชั้นมัธยมปลายด้วยการสมัครเป็นนักร้องประจำวงของกองดุริยางค์ทหารเรือ รุ่นเดียวกับสุรสิทธิ์ สัตยวงศ์, สมยศ ทัศนพันธุ์, สมศักดิ์ เทพานนท์ และปิติ เปลี่ยนสายสืบ เริ่มมีชื่อเสียงจากการร้องเพลงล้อเลียนและแสดงตลกหน้าเวทีและแสดงลิเกกับลิเกคณะหอมหวล ต่อมาได้ออกมาตั้งคณะลิเกเป็นของตัวเอง ชื่อ "เสน่ห์ศิลป์"  แสดงออกอากาศทางสถานีวิทยุกรมโฆษณาการ พร้อมกับแสดงละครย่อยสลับฉากที่โรงภาพยนตร์ ศาลาเฉลิมบุรีโดยการชักนำของสนิท เกษธนังแห่งคณะเมฆดำ โดยได้มีโอกาสร่วมแสดงกับดาวตลกชื่อดังหลายคน เช่น ล้อต๊อก

ต่อมาเสน่ห์ได้ฝากตัวเป็นลูกศิษย์ของทิดเขียวนักพากย์ชื่อดัง จึงมีโอกาสพากย์ภาพยนตร์หลายเรื่อง โดยส่วนใหญ่จะได้พากย์คู่กับคุณจุรี โอศิริ ผลงานการพากย์เสียงที่ภูมิใจ คือ ได้รับเชิญให้พากย์หนัง “เรื่องพันท้ายนรสิงห์” ถวายพระบาทสมเด็จพระปรมินทรมหาภูมิพลอดุลยเดชเมื่อครั้งเสด็จนิวัติลับมาเมืองไทย จากนั้นจึงหันมาเป็นผู้อำนวยการสร้างภาพยนตร์ในชื่อ “เสน่ห์ศิลปภาพยนตร์” มีผลงานหลายเรื่อง เช่น โบตั๋น แม่นาคพระโขนง ปี่แก้วนางหงส์

นอกจากอาชีพนักแสดง เสน่ห์ได้รับการแต่งตั้งจากกรมสวัสดิการทหารบก ให้นำศิลปะการแสดงจำอวด ตลก ไปขับร้อง บรรเลง เล่นตลก แก่ทหารไทยที่ไปทำสงครามในประเทศเกาหลีและประเทศญี่ปุ่น

 ชีวิตส่วนตัว 
เสน่ห์มีภรรยาหลายคน คนที่โด่งดังคือ ภรรยาคนที่ 3 ประไพ คำเรียบร้อย อดีตดารานักร้องสาว และคนที่ 4 คือปรียา รุ่งเรือง ผู้แสดงบทแม่นาคที่เสน่ห์สร้างขึ้นเอง เป็นภรรยาที่เสน่ห์รักมากที่สุด ทั้งสองมีลูกสาวด้วยกันคือ อ้อ ยอดสร้อย โกมารชุนอดีตนักแสดงชื่อดังเช่นเดียวกันประวัติ เสน่ห์ โกมารชุน

 ผลงาน 
ผลงานเพลง
 กล่อมนิทรา (แต่งให้บุญช่วย หิรัญสุนทรขับร้อง)
 ขนมกรุบมโนรารำวง (คู่ชูศรี มีสมมนต์)
 ไขลูผู้กว้างขวาง (ร้องเอง)
 งามชายหาด (แต่งให้เพ็ญศรี พุ่มชูศรี ขับร้อง)
 จรกาแพ้รัก (ร้องเอง)
 ทหารนอกกรม (ร้องเอง)
 นกยูง (คู่นภาพร หงสกุล)
 โปลิศถือกระบอง (ร้องเอง)
 ผู้แทนควาย (ร้องเอง)
 เพลงท้อง (ร้องเอง)
 รำพึงรัก (ร้องเอง)
 สามล้อแค้น (ร้องเอง)
 สุภาพบุรุษปากคลองสาน (ร้องเอง)
 อย่าลืมสัญชาติ (ร้องเอง)
ฯลฯ

หมายเหตุ: เพลงสามล้อแค้นและผู้แทนควาย ที่เขาแต่งเองเป็นเพลงเสียดสีสังคมได้ดี(ภายหลังถูกห้ามออกอากาศ) ถูกใจพลตำรวจเอกเผ่า ศรียานนท์ จนท่านมอบ “แหวนอัศวิน”ให้ นับว่าเป็นศิลปินคนแรกที่ได้รับเกียรติเช่นนี้

ผลงานการสร้างภาพยนตร์
 สุดหล้าฟ้าเขียว (2499) กำกับการแสดง
 กิโมโน (2502) กำกับการแสดง
 ศึก 5 เสือ (2506) กำกับการแสดง
 นางเสือดาว (2508) กำกับการแสดง
 พระรถเมรี (2508) กำกับการแสดง
 นกยูง (2509) กำกับการแสดง
 กินรี (2512) กำกับการแสดง
 ลูกกบ (2512) กำกับการแสดง
 ดวงใจสวรรค์ (2514) กำกับการแสดง
 รอยบุญ (2515)
 ชายผ้าเหลือง (2517)
 โบตั๋น (2518) บทประพันธ์
 แม่นาคพระโขนง (2521) บทประพันธ์
 เจ้าสาวเดิมพัน (2521) บทประพันธ์
 แก้วกาหลง (2524) บทประพันธ์
 ค่าน้ำนม (2524) บทประพันธ์
 แม่นาคพระโขนง (2537) บทประพันธ์

ผลงานแสดงภาพยนตร์
 สามเกลอตามนาง (2494)
 เพียงดวงใจ (2494)
 ทุ่งน้ำตา (2494)
 สามล้อประจัญบาน (2495)
 ผาคำรณ (2496)
 วิวาห์น้ำตา (2497)
 สามเกลอแผลงฤทธิ์ (2497)
 โบตั๋น (2498)
 ปู่โสมอาละวาด (2498)
 น้ำใจสาวจีน (2498)
 ราตรีในโตเกียว (2498)
 หงส์หยก (2499)
 สุดหล้าฟ้าเขียว (2499)
 สามเกลอหักด่าน (2499)
 สามรักในปารีส (2499)
 นางนาคพระโขนงคืนชีพ (2499)
 มังกรทอง (2500)
 ยอดเยาวมาลย์ (2500)
 อกสามศอก (2501)
 หลินฟ้า (2501)
 อินทรีย์ขาว (2501)
 ยอดอนงค์ (2501)
 โม่งแดง (2501)
 เทวรูปหยก (2501)
 สิงห์สมุทร (2502)
 แม่ (2502)
 ไอ้แก่น (2502)
 เงาเพชฌฆาต (2502)
 แม่นาคพระโขนง (2502)
 ฝ่ามรสุม (2502)
 กิโมโน (2502)
 ซาเซียน (2502)
 ลูกจ๋า (2503)
 ค่าน้ำนม (2503)
 ชายต้องสู้ (2503)
 บางปะกง (2504)
 ท่าฉลอม (2504)
 หงส์ฟ้า (2504)
 ดอกแก้ว (2505)
 ปืนเดี่ยว (2505)
 ยอดธง (2505)
 สิงห์โตหยก (2505)
 เหมยฟ้า (2505)
 ดอกหญ้า (2505)
 งามงอน (2506)
 อวสานอินทรีแดง (2506)
 เอื้องฟ้า (2506)
 7 สมิง (2506)
 พรายดำ (2507)
 สิงห์ล่าสิงห์ (2507)
 น้ำตาลไม่หวาน (2507)
 กฎหมายป่า (2507)
 เก้ามหากาฬ (2507)
 จ้าวพยัคฆ์ (2507)
 เลือดแค้น (2507)
 ตำหนักเพชร (2507)
 นางเสือดาว (2508)
 เงิน เงิน เงิน (2508)
 ผู้ใหญ่ลี (2508)
 ทาสผยอง (2508)
 ชุมทางเขาชุมทอง (2508)
 กำไลหยก (2508)
 วังไพร (2509)
 อรุณเบิกฟ้า (2509)
 หงส์เหิร (2509)
 นกยูง (2509)
 แก้มทอง (2509)
 เพชรสีเลือด (2509)
 เจ้าแม่ตะเคียนทอง (2509)
 ลมหนาว (2509)
 ใจนาง (2510)
 ตะวันสีทอง (2510)
 5 พยัคฆ์สาว (2510)
 แก้วกาหลง (2510)
 เงินจ๋าเงิน (2511)
 จ้าวอินทรี (อินทรีแดง) (2511)
 อีแตน (2511)
 ระฆังผี (2511)
 กินรี (2512)
 ลูกกบ (2512)
 สอยดาวสาวเดือน (2512)
 ภูตเสน่หา (2513)
 เรือมนุษย์ (2513)
 เงินจางนางจร (2513)
 ปี่แก้วนางหงษ์ (2513)
 ฝนใต้ (2513)
 แก้วสารพัดนึก (2514)
 จงอางผยอง (2514)
 หนึ่งนุช (2514)
 ดวงใจสวรรค์ (2514)
มนต์รักป่าซาง (2514)
ผลงานละครโทรทัศน์
ค่าของคน (2511) ช่อง 4 บางขุนพรหม

 เสียชีวิต 
ช่วงบั้นปลายชีวิต เสน่ห์ โกมารชุน ป่วยเป็นโรคไตอักเสบอย่างแรง และทราบภายหลังว่าเป็นมะเร็งในไต นอกจากนั้นยังมีโรคเก่าที่เคยเข้ารักษาที่โรงพยาบาลมาแล้วคือโรคเบาหวาน, โรคกระเพาะ, โรคมาลาเรีย และฝีในหู ทำให้หูหนวกไม่ได้ยินอะไรเลย เสน่ห์ต้องได้รับการล้างไตมาถึง 6 ครั้ง อาการมาทรุดลงในวันที่ 3 กันยายน พ.ศ. 2514 จนเสียชีวิตที่บ้านหลังวัดเทพธิดาราม เมื่อวันที่ 4 กันยายน พ.ศ. 2514 ขณะอายุเพียง 48 ปี

อ้างอิง



หมวดหมู่:นักแสดงชายชาวไทย
หมวดหมู่:นักพากย์ชาวไทย
หมวดหมู่:ผู้กำกับภาพยนตร์ชาวไทย
หมวดหมู่:นักร้องชายชาวไทย
หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:นักแสดงลิเก
หมวดหมู่:บุคคลจากเขตธนบุรี